CELEX: 62019TN0100
Language: lt
Date: 2019-02-19 00:00:00
Title: Byla T-100/19: 2019 m. vasario 19 d. pareikštas ieškinys byloje L. Oliva Torras/EUIPO — Mecánica del Frío (Transporto priemonių sukabintuvai)

15.4.2019   
            
            
               LT
            
            
               Europos Sąjungos oficialusis leidinys
            
            
               C 139/82
            
         
      2019 m. vasario 19 d. pareikštas ieškinys byloje L. Oliva Torras/EUIPO — Mecánica del Frío (Transporto priemonių sukabintuvai)
      (Byla T-100/19)
      (2019/C 139/83)
      Kalba, kuria surašytas ieškinys: ispanų
      
         Šalys
      
      
         Ieškovė: L. Oliva Torras, SA (Manresa, Ispanija), atstovaujama advokato E. Sugrañes Coca
      
         Atsakovė: Europos Sąjungos intelektinės nuosavybės tarnyba (EUIPO)
      
         Kita procedūros Apeliacinėje taryboje šalis: Mecánica del Frío, SL (Kornelja de Ljobregatas, Ispanija)
      
         Su procedūra EUIPO susijusi informacija
      
      
         Dizaino, dėl kurio kilo ginčas, savininkas: kita procedūros Apeliacinėje taryboje šalis
      
         Dizainas, dėl kurio kilo ginčas: Sąjungos dizainas (Transporto priemonių sukabintuvai) — Sąjungos dizainas Nr. 2217 588-0001
      
         Ginčijamas sprendimas: 2018 m. lapkričio 19 d. EUIPO trečiosios apeliacinės tarybos sprendimas byloje R 1397/2017-3
      
         Reikalavimai
      
      Ieškovė Bendrojo Teismo prašo:
      
                  —
               
               
                  Dėl negaliojimo pagrindų: patvirtinti šiuo klausimu pateiktas Apeliacinės tarybos išvadas ir vykdyti Europos Sąjungos dizaino registracijos pripažinimo negaliojančia procedūrą remiantis Reglamento dėl Bendrijos dizaino 4-9 straipsniuose, patenkančiuose į skirsnį „Apsaugos reikalavimai“, išdėstytais pagrindais.
               
            
                  —
               
               
                  Dėl pirmumo, kuriuo grindžiami tvirtinimai, susiję su naujumo ir individualių savybių nepakankamumu: ieškovė tvirtina, kad Anuliavimo skyriaus ir Apeliacinės tarybos atliktas palyginimas, grindžiamas tik paveikslėliu A (iš katalogo), yra neteisingas; ji reikalauja atlikti palygimą atsižvelgiant į visus pateiktus įrodymus ir konkrečias šios bylos aplinkybes.
               
            
                  —
               
               
                  Dėl esmės: nepakankamas Europos Sąjungos dizaino naujumas. Ieškovė reikalauja pripažinti ginčijamo dizaino registraciją negaliojančia, nes jis yra beveik tapatus dizainui, kuriuo prekiauja ieškovė, ir yra neleistina minėto dizaino kopija. Ginčijamam dizainui trūksta naujumo, kuris būtinas, kad registruojant Europos Sąjungos dizainą būtų suteikta apsauga.
               
            
                  —
               
               
                  Dėl esmės: Europos Sąjungos dizainas neturi individualių savybių. Ieškovė reikalauja pripažinti ginčijamo dizaino registraciją negaliojančia remiantis tuo, kad jis neturi individualių savybių lyginant jį su ankstesniais L. Oliva Torras, S.A. dizainais ir atsižvelgiant į dalies, kuri turi būti sumontuota konkrečiame transporto priemonės variklyje, techninės funkcijos nulemiamą nedidelį kūrybinės laisvės mastą, informuoto vartotojo savybes ir lyginamų dalių panašumus.
               
            
                  —
               
               
                  Dėl esmės: Reglamento dėl Bendrijos dizaino 8 straipsnyje nurodytų negaliojimo pagrindų buvimas. Ieškovė reikalauja pripažinti ginčijamo dizaino registraciją negaliojančia dėl to, kad ji negalioja remiantis 8 straipsnio 1 ir 2 dalyje numatytais pagrindais, nes dizaino vaizdą lemia tik jo techninė funkcija; be to, registracija turi būti pripažinta negaliojančia remiantis tuo, kad dizainui taikomas visiškas draudimas pagal Reglamento dėl Bendrijos dizaino 4 straipsnį, nes jis yra sudėtinio gaminio dalis.
               
            
                  —
               
               
                  Dėl esmės: Europos Sąjungos dizaino nesuderinamumas su Reglamento dėl Bendrijos dizaino 9 straipsniu. Ieškovė reikalauja pritarti Apeliacinės tarybos sprendimui šiuo klausimu.
               
            
                  —
               
               
                  Pagal Bendrojo Teismo procedūros reglamento 134 straipsnio „Bendrosios bylinėjimosi išlaidų paskirstymo taisyklės“ 1 dalį ieškovė prašo iš pralaimėjusios šalies priteisti bylinėjimosi išlaidas.
               
            
         Pagrindai, kuriais remiamasi
      
      
                  —
               
               
                  Tarybos reglamento (EB) Nr. 6/2002 5, 6, 8 ir 9 straipsnių pažeidimas.